Medlemsskap, innmelding

Medlemskontingenten er kr. 150,- per år.

NYTT FRA 2014: Kontingenten skal primært trekkes i lønn da dette er det enkleste å administrere. Send en mail til kjetil.bjerk@met.no hvor du skriver (f.eks): “Jeg vil bli medlem i bedriftsidrettslaget, trekk kontingenten på neste lønn”. Kontingenten vil deretter også bli trukket i lønn på februar lønningene påfølgende år inntil medlemskapet sies opp.

Alternativt kan medlemskontingenten enten betales inn på konto 1600 13 28682 (merk innbetalingen med “Medlemskontingent MBIL” samt ditt navn) eller kontant til kasserer Kjetil Bjerk.

Det finnes flere fordeler med å være medlem av Bedriftsidrettslaget Meteorologen:

Prisen for å delta på ulike arrangementer i regi av idrettslaget er mindre, som f.eks. inngangsprisen til den årlige skifesten.

Du vil som medlem sørge for at det er mulig å opprettholde det fine aktivitetstilbudet på instituttet. Vi trenger interesse blant de ansatte for å kunne fortsette med aktiviteter i de faste treningsgruppene, samt alle de ulike arrangementene som idrettslaget har gjennom året.

I 2013 hadde Bedriftsidrettslaget Meteorologen 49 medlemmer. I 2014 håper vi selvsagt på at enda flere melder seg inn. Medlemskap i Bedriftsidrettslaget Meteorologen og deltagelse i aktivitetene er en veldig fin måte å bli kjent med andre kolleger på.

Bedriftsidrettslaget er helt avhengig av ansattes bidrag og interesse. Styret sine 7 medlemmer samt gruppelederne er i hovedsak de som bidrar til faste treninger og sosiale sammenkomster, men aktivitetsnivået er svært avhengig av oppslutningen. Derfor oppfordres alle til å betale medlemskontingenten, samt delta på så mange arrangementer som mulig.